**«Оқуға құштар мектеп» жобасы аясында атқарылған жұмыстар туралы мәлімет**

Кітап – адамзат баласының баға жетпес асыл құндылығы. Білім мен мәдениеттің биік белестеріне жетелейтін – тәрбие құралы. Шығыс ойшылы Науаи: «Кітап – ақылына ақы сұрамайтын алтын қазына» десе, Абай атамыз «Танымның бар тамашасы – кітапта, оған қол жеткізу үшін кітап оқудан жалықпа», «Артық ғылым кітапта, ерінбе оқып көруге» деп насихаттайды. Президентіміз Қасым-Жомарт Тоқаев: “Кітап оқу – рухани кемелденудің көзі. Қазіргі уақыт – секунд сайын жаңарған ақпарат заманы. Алтын уақытымызды пайдалы істерге жұмсағанымыз жөн”, – деп ашық айтқан болатын. Мемлекет басшысы Қасым-Жомарт Тоқаевтың Ұлттық қоғамдық сенім кеңесінде берген тапсырмасына сәйкес  БҒМ «Оқуға құштар мектеп» жобасын бекіткен болатын. «Оқуға құштар мектеп» жобасы аясында көркем әдебиеттер тiзiмi 4 бағыт бойынша жүзеге аспақ. Яғни олардың қатарына еліміздің үздік классиктерінің кітаптары, ана тіліне аударылған шетелдік әлем әдебиетінің жауһарлары, сонымен бірге қазіргі заманғы ақын-жазушылардың кітаптары енетін болады. Білім берудегі кітап оқуға үйрету мәселелері әрдайым маңызды болғанымен, оқу сауаттылығын дамыту тапсырмасы ҚР-ның мемлекеттік білім беру стандартын жүзеге асыратын заманауи мектеп үшін жаңа сала болып табылады. Оқу сауаттылығы қазіргі қоғамдағы өмірге дайындық үшін ең маңызды көрсеткіштерінің бірі ретінде қарастырылады. Сондықтан бүгінгі таңда оқушылардың кітап оқу құзыреттілігін қалыптастыру өте маңызды міндет болды. «Оқуға құштар мектеп» жобасы бойынша мектебімізде атқарылған іс-шараларға тоқталып өтейін.

**Жобаның мақсаты:** Оқу мәртебесін, оқу сауаттылығын және оқу сапасын арттыру, сондай-ақ жас ұрпақ бойында жоғары азаматтық және рухани-адамгершілік құндылықтарды қалыптастыру, мәдени және оқу құзыреттілігін дамыту, отбасылық кітап оқу дәстүрін арттыру.

**Жобаның міндеттері :** Мектеп оқушыларының кітап оқу белсенділігін дамыту; Мектеп оқушыларының оқырман белсенділігі және оқырман біліктілігін дамытуға бағытталған өзара байланысты жоба жүйесін қалыптастыру; Жас ұрпақтың өскелең талабын қанағаттандыруда, рухани байлығын, жалпы ой-өрісін дамытуда, жоғары эстетикалық талап –талғамын қалыптастыруда ең үлкен де ұлы тәрбие құралы – кітап екенін түсіндіру; Оқушылардың оқырмандық мәдени тәрбиесін, көркем әдебиетке, кітапқа деген қызығушылығын дамыту; Интерактивті әдістемелерді қолдану: Электронды кітаптарды оқуға баулу; Аудиокітаптардың тізімін беру, қолдана білу; BookCrossing кітап алмасу қозғалысын дамыту.

[5](http://images.myshared.ru/113/1431607/slide_5.jpg) «Оқуға құштар мектеп» кітап оқуды дәріптеуге арналған жоба бойынша өткізілетін мектепішілік іс-шаралар жоспары бекітілді. Сол жоспар негізінде мектеп кітапханасында төмендегідей іс-шаралар ұйымдастырылуда. Ұйымдастырылған іс шараның барлығы әлеуметтік желілердегі парақшаларға жариялануда және Амангелді жалпы білім беретін мектебіміздің жеке сайтына жарияланып отырады.

[6](http://images.myshared.ru/113/1431607/slide_6.jpg) Жоспар бойынша «Кітап апталығы» өтті.

[7](http://images.myshared.ru/113/1431607/slide_7.jpg) 1-5-сынып оқушылары арасында «Біз оқимыз!» 5 минут дауыстап оқу.

Оқу сағаты ұйымдастырылды  
8 « Отбасыммен бірге кітап оқу» іс шарасы бойынша отбасылық кітап оқу

10 «Кітап мекені - кітапхана» 4- сыныптың кітапханаға саяхат сабағы

«Мың бір мақал, жүз бір жұмбақ» сайысы 3сынып оқушылары

 7-11-сыныптардың қыз балаларына ұлттық салт дәстүрлер туралы және қазақтың қол өнері туралы кітаптарды оқуға насихаттау сағаты

« Қоршаған әлем кітаптар»тақырыбында буктрейлер байқау конкурсына қатысу 7-9сынып оқушылары

«Тәуелсіздік-ел тірегі»тақырыбында аудандық кітапханаға барып кітап көрмесін тамашалады 8сынып оқушылары

«Мөлдір булақ» балалар журналын оқып және журналдағы сөзжумбақтардың жауабын тауып 2-3сынып оқушыларымен оқу сағаты ұйымдастырылды.

«Менің атым Қожа»кітабын оқып және оны талдап пікірлесті 7сынып оқушылары

М.Әуезовтың«Абай жолы»роман эпопеясын оқып танысып және талдады 10сынып оқушылары

Үш-ақ нәрсе адамның қасиеті: ыстық қайрат, нұрлы ақыл, жылы жүрек Абайдың қара сөздерін жатқа айтудан челлендж ұйымдастырылды. 5-6сыныптар арасында

 Өзің оқы да, өзгеге ұсын кітап алмастыру іс шарасы барлық сыныптар бойынша

Ы.Алтынсариннің 180жылдығына орай 8сынып оқушыларымен «Ұлттың ұлы ұстазы-Ыбырай»тақырыбы бойынша Ы.Алтынсариннің өлеңдерін мәнерлеп оқу сәті.Мақсаты:оқушылардың көркем әдеби кітаптарды оқуға қызығушылығын арттыру.

Ахмет Байтұрсыновтың 150жылдығына орай «Ахмет- ұлттың ұлы ұстазы»тақырыбында кітап көрмесі ұйымдастырылды.

Ж.Нәжімеденовтың Даңқ пен дақпырт кітабын 7сынып оқушысы Рамазанова Гүлханмен бірге оқып кітапты талқылау кезі.Мақсаты оқушының кітап оқуға деген ынтасын арттыру,кітап оқуға қызықтыру.

Шағын топ тәрбиеленушілерімен «Әжемнің ғажайып ертегілері» тақырыбында ертегі айту сабағы өткізілді.Балалар әжелерінің айтқан ертегілерін қызыға тыңдады және ертегілерден керемет әсер алды.

Қазақтың ақиық ақыны Мұқағали Мақатаевтың 90 жылдығына байланысты 7-8сынып оқушылары арасында Мұқағалидың өлеңдерінен мәнерлеп оқу челленджі өтті.Мақсаты:оқушыларды кітап оқуға қызығушылығын арттыру және өлеңдерді мәнерлеп оқуға үйрету.

«Алаш қайраткерлері мәңгілік тарих»және «Алаш қайраткерлеріне тағзым»тақырыбында сынып сағаты өтті және кітап көрмесі бұрыш ұйымдастырылды.

«Оқуға құштар мектеп» жобасының маңызы зор. Алдағы уақытта да «Оқуға құштар мектеп» жобасы аясында жоспар бойынша жұмыстар жалғасын табады.

Амангелді жалпы білім беретін мектебі

**«Оқуға құштар мектеп» жобасы аясында атқарылған жұмыстар туралы мәлімет**

Мектеп кітапханашысы:Мағзұмова А.Д